stanford-oval/wikipedia huggingface dataset:
สมอลล์รูม

| --- | --- |
ประเภท: บริษัทจำกัด
ก่อตั้ง: พ.ศ. 2542
สำนักงานใหญ่: 777 ศูนย์การค้าเรนฮิลล์ ชั้น 5 ถนนสุขุมวิท แขวงคลองตันเหนือ เขตวัฒนา กรุงเทพฯ
ผลิตภัณฑ์: ดนตรี และ การบันเทิง
เว็บไซต์: smallroom.co.th  (ไทย) 
บริษัท สมอลล์รูม จำกัด (Smallroom Company Limited) เป็นบริษัทค่ายเพลงในไทยที่ประกอบธุรกิจทั้งทางด้าน เพลงโฆษณา และเพลงของศิลปินในสังกัด โดยมีแนวเพลงที่หลากหลาย มีรุ่งโรจน์ อุปถัมป์โพธิวัฒน์เป็นผู้บริหาร
ผู้บริหาร

รุ่งโรจน์ อุปถัมภ์โพธิวัฒน์
เจตมนต์ มละโยธา
ผลงานในสังกัด

| ศิลปิน | อัลบั้ม |  |
| --- | --- | --- |
| Various Artists | รายชื่ออัลบั้ม SR001 - What Happens in this Smallroom?  SR002 - Songs from the Audience  SR003 - The New Colour  SR004 - Viewd  SR005 - Mini-Mart  SR006 - Flipper's Players  SR007 - Boutique  SR008 - 'Til These Day  SR009 - Attention Please  SR115 - Moving Image  SR124 - Smallroom Karaoke Sing Sing 1  SR132 - Leisure Songs  SR148 - Various Love  SR150 - The Starters  SR156 - A Room On The Hill  SR158 - Perfume Sound  |  |
| สี่เต่าเธอ | รายชื่ออัลบั้ม SR101 - The Love Boat  |  |
| เดธ ออฟ อะ เซลส์แมน | รายชื่ออัลบั้ม SR102 - Death of a Salesman  SR103 - Death Live!  |  |
| Crub | รายชื่ออัลบั้ม SR104 - View  |  |
| Superbaker | รายชื่ออัลบั้ม SR105 - Beautiful Day  SR111 - Joy  SR129 - My Lovely Pop Band  SR145 - Pop Over  |  |
| Armchair | รายชื่ออัลบั้ม SR106 - Spring  SR117 - Tender  |  |
| Stylish Nonsense | รายชื่ออัลบั้ม SR107 - Use Your Professer!  |  |
| Penguin Villa | รายชื่ออัลบั้ม SR108 - ออกไปข้างนอก  SR174 - " J "  |  |
| มณฑล จิรา | รายชื่ออัลบั้ม SR109 - The First Album  SR110 - Too  SR116 - Three Love Songs  |  |
| Cyndi Seui | รายชื่ออัลบั้ม SR112 - Micro Bitz Life  SR125 - My Name is Dos  |  |
| Corncan | รายชื่ออัลบั้ม SR113 - กรุงเทพฯ  |  |
| Goose | รายชื่ออัลบั้ม SR114 - 20 Guns Pointing in Your Face  |  |
| Lemon Soup | รายชื่ออัลบั้ม SR118 - องค์ประกอบ  SR137 - With a Little Help from My Friends  SR153 - เลม่อนซุป (อัลบั้มเพลง)  |  |
| Slur | รายชื่ออัลบั้ม SR119 - Boo!  SR134 - Bum!  SR147 - Boong (Slug)  SR162 - B  SR173 - BIN  |  |
| ญารินดา บุนนาค | รายชื่ออัลบั้ม SR120 - Try To Be Nice  SR138 - Schools  |  |
| จารุลักษณ์ ชยะกุล | รายชื่ออัลบั้ม SR121 - From Now On  |  |
| Tattoo Colour | รายชื่ออัลบั้ม SR122 - Hong Ser  SR131 - ชุดที่ 8 จงเพราะ  SR133 - ชุดที่ 8 จงร้อง Karaoke  SR146 - ตรงแนวๆ  SR160 - Pop Dad  SR169 - สัตว์จริง  |  |
| กิรตรา พรหมสาขา ณ สกลนคร | รายชื่ออัลบั้ม SR123 - White  |  |
| 15th Scenery | รายชื่ออัลบั้ม SR126 - First  |  |
| Yuri's Nominee | รายชื่ออัลบั้ม SR127 - One Two Three EP  |  |
| เดอะ ริชแมน ทอย | รายชื่ออัลบั้ม SR128 - แดนสวรรค์คอยอยู่  SR136 - ลำนำสะดิ้งเลิฟยู  SR141 - ลำนำสะดิ้งเลิฟซิง Karaoke  SR154 - The Richman Thai  SR171 - ตะวันเลียตูด |  |
| กรีซซี่ คาเฟ่ | รายชื่ออัลบั้ม SR130 - สิ่งเหล่านี้  SR140 - ทิศทาง  SR155 - The Journey Without Maps  SR1ุ68 - Techniccolor  |  |
| Lomosonic | รายชื่ออัลบั้ม SR135 - Fireworks  SR157 - Echo & Silence  |  |
| กษิดิศ สำเนียง | รายชื่ออัลบั้ม SR139 - Affairs  SR159 Blonde  |  |
| Maria Lynn Ehren | รายชื่ออัลบั้ม SR142 - Maxi Singles  |  |
| อารักษ์ อมรศุภศิริ | รายชื่ออัลบั้ม SR143 - ออโต้อีโรติก  |  |
| จิดาภา นิยมศรีสกุล | รายชื่ออัลบั้ม SR144 - Boyfriends  |  |
| The Jukks | รายชื่ออัลบั้ม SR149 - Cup D  SR166 - CLIPS |  |
| The Yers | รายชื่ออัลบั้ม SR151 - Y  |  |
| Polycat | รายชื่ออัลบั้ม SR152 - 05.57  SR164 - 80KISSES  SR170 - EP.Doyobi No Terebi  Pillow War  |  |
| Summer stop | รายชื่ออัลบั้ม SR167 - Freeze  |  |
| Two Pills After Meal | รายชื่ออัลบั้ม SR165 - FirstKit  |  |
| Somkiat | รายชื่ออัลบั้ม SR163 - _sara  |  |
| PETITE (เปอติ๊ด)  | รายชื่ออัลบั้ม SR172 - EP. HIGH SOUL |  |
ศิลปินในสังกัด > อดีต

สี่เต่าเธอ
อาร์มแชร์
บอล จารุลักษณ์
บัวหิมะ
เป้ อารักษ์
มารีญา ลินน์ เอียเรียน (Maria Lynn Ehren)
Yarinda (ญารินดา บุนนาค)
Cyndi Seui
Death of a Salesman
15th Scenery
Goose
Ki กิรตรา
Montonn Jira (มณฑล จิรา)
Moor
Stylish Nonsense
Superbaker
Yuri's nominee
Jida (จิดา)
The Yers
R#9
Lemon Soup
when
Sunrise, Moon Bright
Lomosonic
ญาดา โกเมศ (เปอติ๊ด)
daynim
SOMKIAT
ศิลปินในสังกัด > ปัจจุบัน

Tattoo Colour
The Richman Toy
Greasy cafe' (อภิชัย ตระกูลเผด็จไกร)
Slur
The Jukks
Gene Kasidit (กษิดิศ สำเนียง)
Barbies
Polycat
Summer Stop
Penguin Villa
Two Pills After Meal
สุธิตา ชนะชัยสุวรรณ (อิมเมจ)
Postbox
DEPT
TELEVISION OFF
Death Of Heather
Daniel Ryn (แดเนียล ดิษยะศริน)
wadfah (วาดฟ้า ไชยทัพ)
Sydney Vethaka
bleau
Spoonfulz
TOFU
JUST”
ศักดา ฝ่ายอินทร์

| ข้อมูลส่วนตัว |
| --- | --- | --- | --- |
ชื่อเต็ม:  ศักดา ฝ่ายอินทร์
วันเกิด:  17 เมษายน พ.ศ. 2534 (33 ปี)
สถานที่เกิด:   จังหวัดสกลนคร ประเทศไทย
ส่วนสูง:  1.75 m (5 ft 9 in)
ตำแหน่ง:  กองหลัง
ข้อมูลสโมสร
สโมสรปัจจุบัน:  กาญจนพัฒน์
หมายเลข:  5
สโมสรเยาวชน
พ.ศ. 2551–2552:  โอสถสภา
สโมสรอาชีพ*
| ปี |  ทีม |  ลงเล่น |  (ประตู) |
| พ.ศ. 2553–2559 |  ซุปเปอร์ พาวเวอร์ สมุทรปราการ |  31 |  (0) |
| พ.ศ. 2558 |  → ศรีสะเกษ (ยืมตัว) |  6 |  (0) |
| พ.ศ. 2560 |  ราชนาวี |  5 |  (0) |
| พ.ศ. 2560 |  เมืองทอง ยูไนเต็ด |  0 |  (0) |
| พ.ศ. 2560 |  → บางกอก (ยืมตัว) |  6 |  (0) |
| พ.ศ. 2561 |  ตราด |  19 |  (0) |
| พ.ศ. 2562 |  สุโขทัย |  0 |  (0) |
| พ.ศ. 2562 |  ศุลกากร ยูไนเต็ด |  0 |  (0) |
| พ.ศ. 2563 |  มหาวิทยาลัยเกษตรศาสตร์ |  1 |  (0) |
| พ.ศ. 2563 |  ระยอง |  0 |  (0) |
| พ.ศ. 2564–2565 |  ชัยนาท ยูไนเต็ด |  1 |  (0) |
| พ.ศ. 2565 |  เกร็กคู สายไหม ยูไนเต็ด |  12 |  (0) |
| พ.ศ. 2565– |  กาญจนพัฒน์ |  12 |  (0) |
ทีมชาติ
| พ.ศ. 2552–2553 |  ไทย ยู-19 ปี |  8 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 19 มีนาคม พ.ศ. 2566
ศักดา ฝ่ายอินทร์ (ชื่อเล่น: เปี๊ยก; 17 เมษายน พ.ศ. 2534 – ) เป็นนักฟุตบอลระดับอาชีพชาวไทย ผู้ทำหน้าที่ในตำแหน่งกองหลัง
ผลงานระดับนานาชาติ

พ.ศ. 2555 ได้มีการประกาศชื่อศักดา ฝ่ายอินทร์ ให้ทำหน้าที่ร่วมกับทีมชาติไทย ในการแข่งขันฟุตบอลเอเชียเยาวชนอายุไม่เกิน 22 ปี 2013 รอบคัดเลือก ที่จัดขึ้น ณ ประเทศลาว ส่วนในปี พ.ศ. 2556 ได้มีการประกาศชื่อของเขาร่วมกับทีมชาติ ในการแข่งขันซีเกมส์ 2013 ที่จัดขึ้น ณ ประเทศพม่า
เกียรติประวัติ

แม่โขงคัพ (ประเทศกัมพูชา)
ผู้ชนะ (1 สมัย) : พ.ศ. 2556
แหล่งข้อมูลอื่น

Profile เก็บถาวร 2016-06-01 ที่ เวย์แบ็กแมชชีน at Goal
สายฝน (เพลงพระราชนิพนธ์)

| "สายฝน"> เพลงพระราชนิพนธ์โดยพระบาทสมเด็จพระมหาภูมิพลอดุลยเดชมหาราช บรมนาถบพิตร |
| --- | --- |
ชื่อภาษาอังกฤษ: Falling Rain
เผยแพร่: 2 มิถุนายน พ.ศ. 2489
แนวเพลง: วอลซ์
ผู้ประพันธ์ดนตรี: พระบาทสมเด็จพระมหาภูมิพลอดุลยเดชมหาราช บรมนาถบพิตร
ผู้ประพันธ์เนื้อเพลง: พระเจ้าวรวงศ์เธอ พระองค์เจ้าจักรพันธ์เพ็ญศิริ (ภาษาไทย) พระเจ้าวรวงศ์เธอ พระองค์เจ้าจักรพันธ์เพ็ญศิริ และนพคุณ ทองใหญ่ ณ อยุธยา (ภาษาอังกฤษ)
สายฝน หรือ Falling Rain เป็นเพลงพระราชนิพนธ์ลำดับที่ 3 ทรงพระราชนิพนธ์ใน พ.ศ. 2489 ขณะทรงเป็นสมเด็จพระเจ้าน้องยาเธอ เจ้าฟ้าภูมิพลอดุลยเดช เป็นงานทดลองของพระองค์ในจังหวะวอลท์ซ ทรงพระกรุณาโปรดเกล้าฯ ให้พระเจ้าวรวงศ์เธอ พระองค์เจ้าจักรพันธ์เพ็ญศิริ นิพนธ์คำร้องภาษาไทย ส่วนภาษาอังกฤษ พระเจ้าวรวงศ์เธอ พระองค์เจ้าจักรพันธ์เพ็ญศิริ ทรงแต่งร่วมกับท่านผู้หญิงนพคุณ ทองใหญ่ ณ อยุธยา เพลงพระราชนิพนธ์สายฝนนี้บรรเลงครั้งแรกที่เวทีลีลาศสวนอัมพร เมื่อวันอาทิตย์ที่ 2 มิถุนายน พ.ศ. 2489 ในงานรื่นเริงของ สมาคมส่งเสริมการเลี้ยงไก่แห่งประเทศไทย บรรเลงโดยวงสุนทราภรณ์ ขับร้องโดย เพ็ญศรี พุ่มชูศรี ในเวลาต่อมาเพลงนี้นำมาขับร้องใหม่โดย รุ่งฤดี แพ่งผ่องใส , นภา หวังในธรรม, สวลี ผกาพันธ์
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรมีรับสั่งถึงความลับของเพลงนี้ไว้เมื่อวันที่ 16 ธันวาคม พ.ศ. 2524 ว่า
"...เมื่อแต่งมาเป็นเวลา 6 เดือน ม.จ.จักรพันธ์ได้เขียนจดหมายมาถึง บอกว่ามีความปลาบปลื้มอย่างหนึ่ง เพราะไปเชียงใหม่ เดินไปตามถนนได้ยินเสียงคนผิวปากเพลงสายฝน ก็เดินตามเสียงไปเข้าไปในตรอกซอยแห่งหนึ่ง ก็เห็นคนกำลังซักผ้าแล้วก็มีความร่าเริงใจ ผิวปากเพลงสายฝนและก็ซักผ้าไปด้วย ก็นับว่าสายฝนนี้มีประสิทธิภาพสูงซักผ้าได้สะอาด...ที่จริงความลับของเพลงมีอย่างหนึ่ง คือเขียนไป 4 ช่วง แล้วก็ช่วงที่ 1 ที่ 2 ที่ 3 ที่ 4 เสร็จแล้วเอาช่วงที่ 3 มาแลกช่วงที่ 2 กลับไป ทำให้เพลงมีลีลาต่างกันไป...เป็น 1 3 2 4..."
สายฝน

สายฝน อาจหมายถึง
สายฝน (เพลงพระราชนิพนธ์) เป็นเพลงพระราชนิพนธ์ลำดับที่ 3 เป็นงานทดลองของพระองค์ในจังหวะวอลท์ซ
สายฝน (ภาพยนตร์) ภาพยนตร์ไทยจากการกำกับของ ดอกดิน กัญญามาลย์ ออกฉายครั้งแรกเมื่อ พ.ศ. 2516
สายฝน (บุหรี่) ชื่อสินค้าบุหรี่
ฝน
อักษรลัณฑา

| อักษรลัณฑา  |
| --- | --- |
ชนิด:  อักษรสระประกอบ 
ช่วงยุค: คริสต์ศตวรรษที่ 10
ทิศทาง: ซ้ายไปขวา 
อักษรที่เกี่ยวข้อง
ระบบแม่: อักษรไซนายดั้งเดิม?[a]ชุดตัวอักษรฟินิเชีย?[a]ชุดตัวอักษรแอราเมอิก?[a]พราหมีคุปตะศารทาอักษรลัณฑา
ระบบลูก: อักษรคุรมุขี, ขุทาพาที, โขชกี, มหาชนี, Multani
ระบบพี่น้อง: ฏากรี
[a] ต้นกำเนิดอักษรพราหมีจากเซมิติกไม่เป็นที่ยอมรับในระดับสากล
 บทความนี้ประกอบด้วยสัญกรณ์การออกเสียงในสัทอักษรสากล (IPA) สำหรับคำแนะนำเบื้องต้นเกี่ยวกับสัญลักษณ์ IPA โปรดดู วิธีใช้:สัทอักษรสากล  สำหรับความแตกต่างระหว่าง [ ], / / และ ⟨ ⟩ ดูที่ สัทอักษรสากล § วงเล็บเหลี่ยมและทับ
ตารางอักษรลัณฑา
อักษรลัณฑา (लण्डा; Laṇḍā; แปลว่า "ไม่มีหาง") เป็นศัพท์ภาษาปัญจาบที่สื่อถึงระบบการเขียนที่เคยใช้ในแคว้นปัญจาบและพื้นที่ใกล้เคียงในอนุทวีปอินเดียเหนือ ในภาษาสินธีมีชื่อเรียกว่า 'Waniko' หรือ 'Baniyañ' อักษรนี้พัฒนามาจากอักษรศารทาเมื่อราว พ.ศ. 1500 ใช้เขียนภาษาปัญจาบ โดยชาวปัญจาบและชาวสินธ์ แต่ไม่เหมาะสม เพราะภาษาปัญจาบมีเสียงเพิ่มเติมขึ้น จนราว พ.ศ. 2100 อักษรนี้เป็นแม่แบบ ในการประดิษฐ์อักษรใหม่คือ อักษรคุรมุขีที่เหมาะกับภาษาปัญจาบมากกว่า เมื่อประมาณ พ.ศ. 2390 นำอักษรลัณฑะมาใช้เขียนภาษาสินธี ในช่วงสั้น ๆ ก่อนจะเปลี่ยนมาใช้ อักษรเทวนาครีและอักษรอาหรับดัดแปลงแทนในอีก 50 ปีต่อมา
สายบุนดัง

| สายบุนดัง |
| --- | --- |

ข้อมูลทั่วไป
ชื่อลำลอง: 분당선 (盆唐線) Bundangseon
สถานะ: ให้บริการ
หมายเลขสาย: 318
ปลายทาง: วังซิมิ ซูว็อน
จำนวนสถานี: 36
การดำเนินงาน
รูปแบบ: รถไฟชานเมือง
ระบบ: รถไฟใต้ดินโซล
ผู้ดำเนินงาน: โคเรล
ประวัติ
เปิดเมื่อ: 1 กันยายน 1994
ข้อมูลทางเทคนิค
ระยะทาง: 52.9 km (32.9 mi)
จำนวนทางวิ่ง: 2
รางกว้าง: 1,435 mm (4 ft 8 1⁄2 in) สแตนดาร์ดเกจ
ความเร็ว: จาก 30 ถึง 50 km/h (20 ถึง 30 mph) (ระยะทางที่ยาวขึ้นระหว่างบางสถานี)
สายบุนดัง เป็นเส้นทางรถไฟฟ้าในเขตกรุงโซลและจังหวัดคย็องกี ประเทศเกาหลีใต้ โดยชื่อ 'บุนดัง' สื่อถึงว่า เส้นทางนี้เริ่มต้นการก่อสร้างในเขตบุนดัง เชื่อมสถานีปลายทาง 2 สถานี ได้แก่ วังซิมิ และซูว็อน โดยปกติแล้ว รถไฟจะวิ่งถี่ทุก 4-5 หรือ 7-8 นาที ใช้รถไฟฟ้า โคเรล คลาส 351000
ห้องถ่ายภาพแห่งรัตติกาล

| ห้องถ่ายภาพแห่งรัตติกาล |
| --- | --- |

ฮันกึล: 야한 사진관
อาร์อาร์: Yahan sajin-gwan 
 
แนว:   แฟนตาซี  บันเทิงคดี  โรแมนติก  ดรามา 
พัฒนาโดย: KT Studio Genie
เค้าโครงจาก: Night Photo Studio โดย คิม อี-รัง 
บทประพันธ์: คิม อี-รัง 
กำกับโดย: ซง ฮย็อน-อุก
นักแสดง: จู วอน ควอน นา-รา ยู อิน-ซู อึม มุน-ซุก
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 16
การผลิต
ความยาวตอน: 60 นาที
บริษัทผู้ผลิต:   Slingshot Studio  C-JeS Studios 
ออกอากาศ
สถานีโทรทัศน์: ENA
ออกอากาศ: 11 มีนาคม ค.ศ. 2024 (2024-03-11) – 6 พฤษภาคม ค.ศ. 2024 (2024-05-06)
ห้องถ่ายภาพแห่งรัตติกาล (เกาหลี: 야한 사진관) เป็นซีรีส์ทางโทรทัศน์ของเกาหลีใต้ นำแสดงโดยจู วอน, ควอน นา-รา, ยู อิน-ซู และอึม มุน-ซุก อิงจากนวนิยายชื่อเดียวกันของผู้เขียนบท เป็นเรื่องเกี่ยวกับช่างภาพผู้โดดเดี่ยวที่ถ่ายรูปคนตาย  เป็นละครต้นฉบับของGenie TVและสตรีมบนแพลตฟอร์ม นอกจากนี้จะออกอากาศตอนแรกทางENAในวันที่ 11 มีนาคม 2024 และออกอากาศทุกวันจันทร์และวันอังคาร เวลา 22:00 น.(เวลามาตรฐานเกาหลี)
เรื่องย่อ

ซอกีจู (จู วอน) ช่างภาพผู้โดดเดี่ยวซึ่งมีสัญญาในการถ่ายภาพคนตายซึ่งสืบทอดกันมาหลายชั่วอายุคนภายในครอบครัวของเขา วันหนึ่งเมื่อเขาได้พบกับ ฮันบม (ควอนนารา) ผู้หญิงที่ปกป้องเขาจากความตายและทำให้เขาตระหนักถึงคุณค่าของชีวิตในขณะที่เขาเผชิญหน้ากับชีวิตและความตายไปพร้อมกัน
นักแสดง > นักแสดงหลัก

จู วอน รับบทเป็น ซอ กี-จู
ควอน นา-รา รับบทเป็น ฮันบม
ยู อิน-ซู รับบทเป็น ผู้ช่วยผู้จัดการโก
อึม มุน-ซุก รับบทเป็น แพ็ก นัม-กู
นักแสดง > นักแสดงสมทบ

พัก จอง-อา รับบทเป็น คัง ซู-มี
อี บอม-โซ-รี รับบทเป็น คิม จี-วอน
คิม ยอง-อ๊ก รับบทเป็น โซ กึม-ซุน
ฮัน-กรู รับบทเป็น จิน นา-เร
อัน ซัง-ฮวาน รับบทเป็น อี ซอน-โฮ
แหล่งข้อมูลอื่น

เว็บไซต์ทางการ (ในภาษาเกาหลี)
ห้องถ่ายภาพแห่งรัตติกาล ที่ฮันซีเนมา
อาชญากรรม

อาชญากรรม คือ การกระทำผิด โดยทำให้เกิดความเดือดร้อน เสียหาย ต่อ ทรัพย์สิน หรือ บุคคล เป็นการเรียกการกระทำทางคดีอาญาแบบทั่วไป ตัวอย่าง อาชญากรรม เช่น การฆ่าคนตาย ปล้นทรัพย์  ข่มขืน ซึ่งกฎหมายโดยทั่วไปของทุกสังคมมักกำหนดบทลงโทษของผู้ก่ออาชญากรรม (เรียกว่า อาชญากร)
ดูเพิ่ม (ออนไลน์)

การเข้าเมืองกับอาชญากรรม
แหล่งค้นคว้าเพิ่มเติม

โดม ไกรปกรณ์. “การสืบสวนอาชญากรรมแบบตะวันตกในสยามสมัยรัชกาลที่ 5-6.” วารสารสังคมศาสตร์ มหาวิทยาลัยศรีนครินทรวิโรฒ (ม.ค.-ธ.ค. 2559): 72-83.
Lim, Samson. “Detective Fiction, the Police and Secrecy in Early Twentieth Century Siam.” South East Asia Research 20, 1 (March 2012): 83-102.
Lim, Samson. “The Development of the Police Detective Unit in Siam During the King Chulalongkorn’s Reign to the end of 1932.” ศรีปทุมปริทัศน์ ฉบับมนุษยศาสตร์และสังคมศาสตร์10, 1 (ม.ค.-มิ.ย. 2553): 75-86.
อาหารคูเวต

Machboos
อาหารคูเวตเป็นวัฒนธรรมที่โดดเด่นอย่างหนึ่งของชาวคูเวต อาหารประจำชาติของคูเวตที่รู้จักกันดีคือ machboos (مكبوس) ประกอบด้วยเนื้อแกะหรือไก่วางข้างบนหรือผสมในข้าวหุงสุกอาหาร จะทำและเสิร์ฟอาหารครั้งละมาก ๆ และเป็นเรื่องปกติเป็นอย่างยิ่งสำหรับที่จะเชิญแขกไปรับประทานอาหารร่วมกันกับครอบครัวของตน อาหารคูเวตได้รับอิทธิพลจากอาหารอินเดีย เปอร์เซีย เมดิเตอร์เรเนียนและ Najdi (ที่อยู่ตอนกลางของคาบสมุทรอาหรับ)
ตัวอย่างอาหารคูเวต

Qouzi อาหารประจำชาติซึ่งประกอบด้วยเนื้อแกะย่างยัดไส้ด้วยข้าว ไก่ ไข่ และส่วนผสมอื่น ๆ
Machboos จานที่ทำด้วยเนื้อแกะหรือไก่พร้อมข้าวที่หุงด้วยน้ำซุปแกะหรือไก่
Gers Ogaily เค้กแบบดั้งเดิมทำด้วยแป้ง ไข่ น้ำตาล กระวาน และใส่สีเหลือง เสิร์ฟกับน้ำชา
Harees  ข้าวสาลีต้มกับเนื้อบดแล้วมักจะราดด้วยน้ำตาลอบเชย
Jireesh (Yireesh) ส่วนประกอบของไก่หรือเนื้อแกะ มะเขือเทศ และเครื่องเทศบางอย่าง
Gabout (Gabboot) เกี๊ยวแป้งในสตูเนื้อ
บิรยานี (Biryani) ข้าวหุงกับไก่หรือเนื้อแกะ ได้รับอิทธิพลจากอาหารอินเดีย เป็นที่นิยมโดยทั่วไปในคูเวต
Mutabbaq samak เนื้อปลาวางบนข้าวที่หุงด้วยซุปปลา
Balaleet บะหมี่หวานสีเหลืองกินกับไข่เจียว
Ghuraiba คุกกี้ที่กินกับกาแฟอาหรับ
Mumawwash ข้าวหุงกับถั่วเลนทิลสีดำ โรยหน้าด้วยกุ้งแห้ง
Zalabia แป้งทอดแช่ในน้ำเชื่อมสีเหลือง
Lugaimat แป้งหมักด้วยยีสต์แช่ในน้ำเชื่อมสีเหลือง
สาวสวิง กลิ้งยกแก๊งค์

| สาวสวิง กลิ้งยกแก๊งค์ |
| --- | --- |
กำกับ: ชิโนบุ ยากุจิ
นักแสดงนำ: จุริ อุเอะโนะ ยูตะ ฮิราโอกะ ยุยกะ โมโตการิยะ
วันฉาย: 2004.09.11
ประเทศ: ญี่ปุ่น
ภาษา: ญี่ปุ่น
สาวสวิง กลิ้งยกแก็งค์ (ญี่ปุ่น: スウィングガールズ; โรมาจิ:  Swing Girls) เป็นภาพยนตร์ แนวคอมมาดี้ ออกฉายในปี พ.ศ. 2547 ในประเทศญี่ปุ่น โดยมีคำโฆษณาในการฉายในไทยว่า "ความฮาน่ารักที่มากันเป็นแก๊งค์"
เรื่องย่อ

ในวันหยุดปิดภาคฤดูร้อนของโรงเรียนมัธยมศึกษาแห่งหนึ่ง เรื่องวุ่นๆ ได้เกิดขึ้นเมื่อวงดนตรีของโรงเรียนซึ่งต้องทำหน้าที่ในงานแข่งขันเบสบอลประจำปี เกิดล้มป่วยลงพร้อมกัน จากความรู้เท่าไม่ถึงการณ์ของกลุ่มเด็กนักเรียนหญิงม.ปลายกลุ่มหนึ่ง ทำให้เด็กสาวที่ไม่เคยสนใจในดนตรีกลุ่มนี้ต้องจับพลัดจับผลูมาฝึกซ้อมเพื่อเข้าทำหน้าที่แทนเป็นการแสดงความรับผิดชอบต่อเหตุการณ์ที่เกิดขึ้น
ในขณะที่สมาชิกแต่ละคนกำลังเริ่มสนใจและซาบซึ้งในเสียงดนตรีที่แม้จะแปร่งไปบ้าง เพราะยังเป็นมือสมัครเล่น แต่ก็มีชีวิตชีวาในแบบของตัวเอง โชคไม่ดีที่เมื่อทุกอย่างกำลังจะเข้าที่เข้าทางอยู่แล้ว สมาชิกมืออาชีพของวงดนตรีของโรงเรียนก็แข็งแรงพอจะกลับมาทำหน้าที่ของตนต่อได้ พวกเธอจึงถูกกันให้มาอยู่วงนอกเหมือนเดิม อย่างไรก็ตามโทโมโกะ (จุริ อุเอะโนะ) และเพื่อนๆ กลับไม่ยอมล้มเลิกความตั้งใจง่ายๆ ถึงขนาดขวนขวายหาเครื่องดนตรีกลางเก่ากลางใหม่ (แต่ไปทางเก่าเสียมากกว่า) ราคาถูก มาใช้ฝึกซ้อมกันเอง จนรวมตัวเป็นวงได้ในชื่อ Swing Girls (ภายหลังเปลี่ยนเป็น Swing Girls & A Boy จากการแก้ชื่อใหม่โดย ทาคุยะ) และตระเวนแสดงไปตามที่ต่างๆ
แม้จะไม่เก่ง แต่พวกเขาก็พยายาม โดยมีแรงสนับสนุนจากอาจารย์โอซาว่า อาจารย์คณิตศาสตร์ผู้คลั่งไคล้ในดนตรีแจ็ส แต่ไร้พรสวรรค์ด้านดนตรีโดยสิ้นเชิง คอยให้การสนับสนุนและแนะนำ ในที่สุดเพื่อทดสอบความสามารถของตนเอง วง Swing Girls & A Boy ตัดสินใจเข้าร่วมประกวดในเทศกาลดนตรี แต่เรื่องวุ่นดูจะยังไม่สิ้นสุด เมื่อโทโมโกะ ลืมส่งเทปเดโมเพื่อสมัครเข้าร่วมการประกวด จนกลายเป็นกลุ่มที่สมัครเข้าไปช้าที่สุด ในวันสุดท้ายของการรับสมัคร
นักแสดง > นักแสดงหลัก

จุริ อุเอะโนะ Juri Ueno .....  โทโมะโกะ ซูซูกิ (เทรนเนอร์แซกโซโฟน)
ยุยกะ โมโตการิยะ "Yuika Motokariya" ......เซคิคุจิ คาโอริ (ลีดเดอร์ ทรอมโบน)
ยูตะ ฮิราโอกะ Yuta Hiraoka .....  ทาคุยะ นากามูระ (เปียโน)
นาโอโตะ ทาเคนากะ Naoto Takenaka.....  อาจารย์โอซาว่า (วาทยากร, อาจารย์ที่ปรึกษา)
อื่นๆ
วงดนตรี

จุดเด่นของภาพยนตร์เรื่องนี้อยู่ที่การที่นักแสดงแต่ละคน ต้องเข้ารับการฝึกสอนการเล่นดนตรีแจ็ส เพื่อให้สามารถเล่นได้ด้วยตนเองจริงๆ ถึงกับมีการตั้งวง Swing Girls & A Boy และจัดแสดงคอนเสิร์ตตามที่ต่างๆ รวมถึงการออก CD Sound Track และ DVD Live Concert เพื่อเป็นที่ระลึกแก่แฟนๆ ของวงด้วย
แหล่งข้อมูลอื่น

Swing Girls Official Website (ญี่ปุ่น)
อาหารข้างถนนในประเทศไทย

บรรยากาศอาหารข้างถนนระหว่างประเพณีบุญบั้งไฟ ในจังหวัดยโสธร
อาหารข้างถนนในประเทศไทย มีอาหารหลากหลายประเภททั้งอาหารคาว, ของหวาน, ผลไม้ และเครื่องดื่ม ร้านขายอาหารอาจจะเป็นหาบเร่ หรือรถเข็นขายอาหาร ซึ่งสามารถเห็นได้ทั่วไปในประเทศไทย อาหารข้างถนนในประเทศไทยได้รับความนิยมจากนักท่องเที่ยวเป็นอย่างมาก เนื่องจากสามารถหาอาหารไทยรับประทานได้โดยง่าย ในปี พ.ศ. 2561 สำนักข่าวซีเอ็นเอ็น ได้จัดอันดับว่ากรุงเทพมหานคร เป็นเมืองที่มีอาหารข้างถนนที่ดีที่สุดในโลก
ลักษณะของร้านขายอาหาร

อาจจะมีอาหารไทยบางชนิดที่ไม่สามารถหาซื้อได้จากตลาดในประเทศไทย ซึ่งแม่ค้าหรือพ่อค้าอาจจะเชี่ยวชาญในการทำอาหารเพียงแค่ 1 หรือ 2 จานเท่านั้น โดยทำอาหารแข่งกับร้านอาหารต่าง ๆ บางร้านอาจจะขายอาหารสำหรับนำไปปรุงที่บ้าน หรือบางร้านอาจจะเป็นร้านอาหารตามสั่ง โดยร้านอาหารตามสั่งนั้นจะมีรายการอาหารที่สามารถทำอาหารได้อย่างรวดเร็ว เช่น ข้าวผัดกะเพราหมู หรือ ข้าวผัดคะน้า ส่วนแกงในร้านอาหารริมถนน เช่น ปลาดุกผัดเผ็ด
ส่วนอาหารที่ขายในตลาดสด ส่วนใหญ่จะเป็นอาหารสำหรับนำไปปรุงที่บ้าน เช่นเดียวกันกับร้านข้างถนน ผู้คนจะซื้อไปรับประทานที่ที่ทำงาน หรือ อาจจะซื้อกลับบ้าน เป็นภาพที่ชินตาหากเห็นผู้คนถือถุงอาหาร ของหวาน หรือผลไม้อยู่เต็มมือ โดยอาหารจะอยู่ในรูปแบบของถุงพลาสติกหรือกล่องโฟม ซึ่งจะนำไปรับประทานร่วมกันที่บ้านหรือที่ทำงาน โดยอาหารหลากหลายชนิดมีรสชาติเหมือนการปรุงเองที่บ้าน อาหารข้างถนนจึงเป็นที่ที่ดีสำหรับการหาซื้ออาหารท้องถิ่นที่มีรสชาติที่ดี
ตลาดสดในประเทศไทยจะเป็นตลาดเปิดขนาดใหญ่และร้านค้าแบบตั้งถาวร ผู้ขายจะมีโต๊ะของตนเองไว้บริการ แม้ว่าในบางตลาดจะมีลักษณะคล้ายกับศูนย์อาหารตามห้างสรรพสินค้าหรือซูเปอร์มาร์เก็ตขนาดใหญ่ ที่มีร้านอาหารและโต๊ะรวม ศูนย์อาหารและตลาดสดมีร้านอาหารมากมายเหมือนกับร้านอาหารข้างถนน เช่นเดียวกัน จะมีทั้งแบบที่ซื้อสำหรับนำกลับไปปรุง และแบบที่เป็นอาหารตามสั่ง ส่วนตลาดกลางคืนจะเป็นรูปแบบของร้านค้าข้างถนน และร้านค้าชั่วคราว ส่วนใหญ่จะวางขายกันในลานจอดรถขนาดใหญ่ หรือในเทศกาลงานวัดช่วงตอนเย็น เพราะอากาศจะไม่ร้อนเท่าตอนกลางวันและผู้คนกลับจากการทำงานแล้ว
แม่ค้ากำลังขายบาร์บีคิวเนื้อริมถนนในกรุงเทพมหานคร
หีบชัก

หีบชัก อาจหมายถึง
หีบชัก, หีบไม้รูปทรงสี่เหลี่ยม ภายในมีที่ตั้งโถอุจจาระ ด้านหลังเปิดได้เพื่อชักโถออกทำความสะอาด ตอนบนเป็นที่นั่ง มีร่องเจาะตรงกับปากโถตอนล่าง
หีบเพลง (free reed), เครื่องอัดลมทำด้วยไม้หุ้มกระดาษมีรู มีลิ้นใช้นิ้วปิดเปิดให้เป็นเสียงเพลง
หีบเพลงชัก (accordion), เครื่องดนตรีประเภทเครื่องลม ประกอบด้วยหีบสองหีบ ส่วนใหญ่เป็นหีบสี่เหลี่ยม เชื่อมต่อกันด้วยท่อลมพับสองด้าน ด้านขวามือมีปุ่มกดหรือมีแผงแป้นนิ้ว ด้านซ้ายมือมีปุ่มกดบรรเลงเสียงต่ำและเสียงประสาน
หีบเพลงปาก (harmonica หรือ mouth organ), เครื่องดนตรีประเภทเครื่องลม ใช้ปากเป่า ลักษณะแบนยาว ประกอบด้วยลิ้นเสียงสองแถว แถวหนึ่งดังเมื่อเป่าลมออก อีกแถวหนึ่งดังเมื่อดูดลมเข้า
ว่านหางจระเข้

| ว่านหางจระเข้ |
| --- | --- |

พืชและรายละเอียดของดอกไม้ (ภาพด้านใน)

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงเดี่ยว Monocots
อันดับ:: หน่อไม้ฝรั่ง Asparagales
วงศ์:: Asphodelaceae Asphodelaceae
วงศ์ย่อย:: Asphodeloideae Asphodeloideae
สกุล:: Aloe Aloe (L.) Burm.f.
สปีชีส์:: Aloe vera
ชื่อทวินาม
Aloe vera (L.) Burm.f.

ชื่อพ้อง
 Aloe barbadensis Mill.  Aloe barbadensis var. chinensis Haw.  Aloe chinensis (Haw.) Baker  Aloe elongata Murray  Aloe flava Pers.  Aloe indica Royle  Aloe lanzae Tod.  Aloe maculata Forssk. (illegitimate)  Aloe perfoliata var. vera L.    Aloe rubescens DC.  Aloe variegata Forssk. (illegitimate)  Aloe vera Mill. (illegitimate)  Aloe vera var. chinensis (Haw.) A. Berger  Aloe vera var. lanzae Baker  Aloe vera var. littoralis J.Koenig ex Baker  Aloe vulgaris Lam.
ว่านหางจระเข้ เป็นต้นพืชที่มีเนื้ออวบอิ่ม จัดอยู่ในตระกูลลิเลียม (Lilium)  แหล่งกำเนิดดั้งเดิมอยู่ในคาบสมุทรอาหรับ สายพันธุ์ของว่านหางจระเข้มีมากกว่า 300 สายพันธุ์  ซึ่งมีทั้งพันธุ์ที่มีขนาดใหญ่มากจนไปถึงพันธุ์ที่มีขนาดเล็กกว่า 10 เซนติเมตร ลักษณะพิเศษของว่านหางจระเข้ คือ มีใบแหลมคล้ายกับเข็ม เนื้อหนา และเนื้อในมีน้ำเมือกเหนียว ว่านหางจระเข้ผลิดอกในช่วงฤดูหนาว ดอกจะมีสีแตกต่างกัน เช่น เหลือง ขาว และแดง เป็นต้น
คำว่า "อะโล" (Aloe) เป็นภาษากรีกโบราณ หมายถึงว่านหางจระเข้ ซึ่งแผลงมาจากคำว่า "Allal" มีความหมายว่า ฝาดหรือขมในภาษายิว ฉะนั้นเมื่อผู้คนได้ยินชื่อนี้ ก็จะทำให้นึกถึงว่านหางจระเข้ ว่านหางจระเข้เดิมเป็นพืชที่ขึ้นในเขตร้อนต่อมาได้ถูกนำไปแพร่พันธุ์ในยุโรปและเอเชีย โดยปลูกเพื่อใช้ในการเกษตรและการแพทย์  รวมถึงสำหรับการตกแต่งและปลูกเป็นต้นไม้กระถาง
ลักษณะทางพฤกษศาสตร์

ว่านหางจระเข้เป็นพืชชนิดหนึ่งที่พืชอวบน้ำลำต้นสั้นหรือไม่มีลำต้นสูง 10-
100 ซม. (24–39 นิ้ว) กระจายพันธุ์โดยตะเกียง ใบหนาอ้วนมีสีเขียวถึงเทา-เขียว บางสายพันธุ์มีจุดสีขาวบนและล่างของโคนใบ ขอบใบเป็นหยักและมีฟันเล็กๆสีขาว ออกดอกในฤดูร้อนบนช่อเชิงลด สูงได้ถึง 90 ซm (35 in) ดอกเป็นดอกห้อย วงกลีบดอกสีเหลืองรูปหลอด ยาว 2–3 ซม. (0.8–1.2 นิ้ว) ว่านหางจระเข้ก็เหมือนพืชชนิดอื่นในสกุลที่สร้างอาร์บัสคูลาร์ไมคอร์ไรซา (arbuscular mycorrhiza) ขึ้น ซึ่งเป็นสมชีพที่ทำให้พืชดูดซึมสารอาหารและแร่ธาตุในดินได้ดีขึ้น
อนุกรมวิธาน

ว่านหางจระเข้ได้รับการจำแนกครั้งแรกโดยคาโรลัส ลินเนียสในปี ค.ศ. 1753 เป็น Aloe perfoliata var. vera และจำแนกอีกครั้งในปี ค.ศ. 1768 โดย นิโคลาส เลาเรนส์ บูร์มัน (Nicolaas Laurens Burman) เป็น Aloe vera ใน Flora Indica ในวันที่ 6 เมษายน และโดย ฟิลิป มิลเลอร์ (Philip Miller) เป็น Aloe barbadensis 10 วันหลังบูร์มันใน Gardener's Dictionary
ด้วยวิธีการเปรียบเทียบ DNA แสดงว่าว่านหางจระเข้เป็นญาติใกล้ชิดกับ Aloe perryi พืชถิ่นเดียวของประเทศเยเมน และด้วยวิธีที่คล้ายกัน ด้วยการเปรียบเทียบการจัดลำดับ DNA ของคลอโรพลาสต์และ ISSR แสดงว่าว่านหางจระเข้ยังเป็นญาติใกล้ชิดกับ Aloe forbesii, Aloe inermis, Aloe scobinifolia, Aloe sinkatana และ Aloe striata ด้วยเช่นกัน ถ้าไม่นับชนิดในแอฟริกาใต้คือ A. striata พืชในสกุล Aloe จะมีถิ่นกำเนิดในเกาะโซโคตร้า (Socotra) ในประเทศเยเมน, ประเทศโซมาเลีย และ ประเทศซูดาน.  และเนื่องจากไม่มีการสังเกตถึงประชากรในธรรมชาติทำให้ผู้แต่งบางคนเสนอว่าว่านหางจระเข้อาจมีกำเนิดมาจากลูกผสม
อนุกรมวิธาน > ศัพท์มูลวิทยา

ชื่อพ้องของว่านหางจระเข้ก็ยังมี: A. barbadensis Mill., Aloe indica Royle, Aloe perfoliata L. var. vera และ A. vulgaris Lam., และชื่อสามัญอื่นก็มี Chinese Aloe, Indian Aloe, true Aloe, Barbados Aloe, burn Aloe และ first aid plant  ส่วนอื่นสามัญอื่นในประเทศไทยก็มี ว่านไฟไหม้ (เหนือ) และ หางตะเข้ (กลาง,ตราด) ชื่อสปีชีส์ vera หมายความว่า "ถูกต้อง" หรือ "แท้จริง" ในหนังสือบางเล่มจะระบุบรูปแบบที่เป็นจุดสีขาวของว่านหางจระเข้เป็น Aloe vera var. chinensis อย่างไรก็ตาม ว่านหางจระเข้มีลักษณะของจุดที่ใบหลากหลาย  และมีการเสนอว่ารูปแบบจุดของว่านหางจระเข้อาจทำให้มันเป็นชนิดเดียวกันกับ A. massawana
สรรพคุณทางยา

วุ้นในใบว่านหางจระเข้มีสารเคมีอยู่หลายชนิด เช่น Aloe-emodin, Aloesin, Aloin, สารประเภท Glycoprotein และอื่นๆ ยางที่อยู่ในว่านหางจระเข้มีสาร Anthraquinone ทีมีฤทธิ์ขับถ่ายด้วย ใช้ทำเป็นยาดำ มีการศึกษาวิจัยรายงานว่า วุ้นหรือน้ำเมือกของว่านหางจระเข้รักษาแผลไฟไหม้ น้ำร้อนลวก แผลเรื้อรัง และแผลในกระเพาะอาหารได้ดี เพราะในวุ้นใบว่านหางจระเข้นอกจากจะมีสรรพคุณรักษาแผลต่อต้านเชื้อแบคทีเรียแล้วยังช่วยสมานแผลได้อีกด้วย
การเพาะปลูก

ว่านหางจระเข้ปลูกง่าย โดยการใช้หน่ออ่อน ปลูกได้ดีในบริเวณทะเลที่เป็นดินทราย และมีปุ๋ยอุดมสมบูรณ์ดี จะปลูกเอาไว้ในกระถางก็ได้ ในแปลงปลูกก็ได้ ปลูกห่างกันสัก 1-2 ศอก เป็นพืชที่ต้องการน้ำมาก แต่ต้องมีการระบายน้ำดีพอ มิฉะนั้นจะทำให้รากเน่าและตาย ว่านหางจระเข้ชอบแดดรำไร ถ้าถูกแดดจัดใบจะเป็นสีน้ำตาลแดง และอีกวิธีสามารถนำเมล็ดไปปลูกในกระถางต้นไม้ได้อีกด้วย
การรักษาแผล

ว่านหางจระเข้ (Aloe vera) ที่เรารู้จักกันดีว่ามีส่วนในการรักษาแผลไฟไหม้ น้ำร้อนลวก แผลสด ช่วยบรรเทาอาการปวดแสบปวดร้อน มีส่วนช่วยในแก้รักษาแผลผ่าตัดเช่นกัน
ว่านหางจระเข้ มีฤทธิ์สมานแผลการที่แผลหายเร็วขึ้น เนื่องจากในว่านหางจระเข้มีส่วนช่วยเร่งให้เซลล์ผิวหนังแบ่งตัวเพื่อซ่อมแซมผิวให้ดีขึ้น หรือหากนำว่านหางจระเข้ไปสกัดเป็นน้ำ เมื่อนำไปใช้ในการรักษาแผลผ่าตัด พบว่าช่วยให้แผลสมานเร็วขึ้น ป้องกันการเกิดรอยแผลเป็น หรือหากใครที่รอยแผลแล้วเมื่อใช้จะช่วยขจัดรอยแผลเป็นที่เกิดขึ้น ทำให้แผลแลดูจางลง
นอกจากจะช่วยในเรื่องของการสมานแผลแล้ว ว่านหางจระเข้ยังมีการนำไปใช้ประโยชน์เพื่อลดการอักเสบ เราจึงเห็นผลิตภัณฑ์ที่นำประโยชน์ของว่านหางจระเข้ไปเป็นส่วนผสมในรูปแบบต่างๆ ทั้งครีมทารักษาโรคผิวหนังและแผลอักเสบ  ที่ช่วยรักษาการอักเสบของผิวหนังและเนื้อเยื่ออ่อน  หรือการทำเป็นโลชั่นโดยมีส่วนประกอบของวุ้นว่านหางจระเข้ เป็นต้น